**Zápisnica z mimoriadneho zasadnutia OZ zo dňa 25. 09. 2015**

Prítomní poslanci: 4

Neprítomní: R. Hollý, Tomáš Ligas, Ing. Lukáš Baroš

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.30 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľku určil – Zuzanu Michalcovú, za overovateľov zápisnice: M. Macka a R. Gabaja.

1. Starosta obce predniesol program rokovania:

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Výberové konanie na pracovné miesto – upratovačka v ZŠ a MŠ
4. Informácie o zdravotnom stredisku
5. Diskusia.
6. Záver

, ktorý poslanci bez pripomienok schválili.

1. *Výberové konanie na pracovné miesto – upratovačka v ZŠ a MŠ*

Starosta obce predniesol poslancom žiadosti uchádzačiek, ktoré boli do 25.09. 2015 doručené na obecný úrad. Informoval ich , že žiadosti sa posudzovali taktiež v Rade školy a Materskej škôlky a v pedagogickom zbore, kde tiež hlasovali a spolu s hlasmi OZ budú sčítané. Požiadal poslancov, aby sa ku každej žiadosti jednotlivo vyjadrili. Po dlhšej diskusii starosta navrhol tajné hlasovanie, z ktorého pri sčítaní hlasov vyšiel takýto výsledok. Pani A. Baránková dostala v hlasovaní jeden hlas, p. Marta Varhaníková dostala tiež jeden hlas a p. M. Kujanová tiež získala jeden hlas v hlasovaní OZ. Jeden poslanec sa zdržal hlasovania

Za  Radu školy získala p. Kujanová jeden hlas, za Radu MŠ a pedagogický zbor získala p. Kujanová tiež po jednom hlase.. S celkovým počtom hlasov 4 tak zvíťazila p. Marta Kujanová.

**Návrh uznesenia OZ:**

**berie na vedomie**

výsledky hlasovania na výberové konanie na pracovné miesto – upratovačka v ZŠ a MŠ

1. *Informácie o zdravotnom stredisku*

Starosta obce informoval poslancov o projektoch v zdravotnom stredisku. Podotkol, že doteraz je nahlásených sedem záujemcov o byty v OZS. Uviedol, že projektanti s ktorými spolupracuje, navrhli rôzne riešenia. Starosta požiadal poslancov, aby pouvažovali nad najvhodnejším riešením. Po kratšej diskusii starosta navrhol, že osloví ďalšieho projektanta a požiada ho o vyjadrenie.

**Návrh uznesenia OZ:**

**berie na vedomie**

informácie o zdravotnom stredisku

1. *Diskusia*

Do diskusie sa nikto neprihlásil.

1. *Záver*

Starosta poďakoval prítomným za účasť – OZ ukončené o 19.30 hod.

Overovatelia zápisnice : Rastislav Gabaj v.r.

 Marek Macko v.r.

 Miroslav Čerňanec v.r.

 starosta obce

Zapisovateľka: Zuzana Michalcová v.r.